Document ID: 31999L0063

Reference:
EUR-Lex - 31999L0063 - ET
Tähtis õiguslik teade
|
31999L0063
Euroopa Liidu Teataja L 167 , 02/07/1999 Lk 0033 - 0037
Nõukogu direktiiv 1999/63/EÜ,21. juuni 1999,milles käsitletakse Euroopa Ühenduse Reederite Ühingu (ECSA) ja Euroopa Liidu Transporditööliste Ametiühingute Liidu (FST) sõlmitud kokkulepet meremeeste tööaja korralduse kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 139 lõiget 2,võttes arvesse komisjoni ettepanekutning arvestades, et:(1) Amsterdami lepingu jõustumisest tulenevalt on Maastrichti lepinguga muudetud Euroopa Ühenduse asutamislepingule lisatud sotsiaalpoliitika protokollile lisatud sotsiaalpoliitika kokkuleppe sätted võetud Euroopa Ühenduse asutamislepingu artiklitesse 136–139;(2) asutamislepingu artikli 139 lõike 2 kohaselt võivad tööturu osapooled ühiselt taotleda, et ühenduse tasandil sõlmitud kokkuleppeid rakendataks nõukogu otsusega komisjoni ettepaneku põhjal;(3) nõukogu võttis 23. novembril 1993 vastu direktiivi 93/104/EÜ, milles käsitletakse tööaja korralduse teatavaid aspekte; [1] meretransport on üks neid tegevusalasid, mis nimetatud direktiivi reguleerimisalast välja jäeti;(4) arvesse tuleks võtta asjakohaseid Rahvusvahelise Tööorganisatsiooni konventsioone tööaja korralduse kohta, kaasa arvatud eelkõige meremeeste tööaega käsitlevad konventsioonid;(5) komisjon on sotsiaalpoliitika kokkuleppe artikli 3 lõike 2 kohaselt konsulteerinud tööturu osapooltega ühenduse tegevuse võimaliku suuna üle, pidades silmas direktiivi 93/104/EÜ reguleerimisalast välja jäetud sektoreid ja tegevusalasid;(6) pärast nimetatud konsulteerimist leidis komisjon, et selles valdkonnas on ühenduse tegevus soovitav, ning konsulteeris veel kord tööturu osapooltega ühenduse tasandil kavandatava ettepaneku sisu üle vastavalt sotsiaalpoliitika kokkuleppe artikli 3 lõikele 3;(7) Euroopa Ühenduse Reederite Ühing (ECSA) ja Euroopa Liidu Transporditööliste Ametiühingute Liit (FST) informeerisid komisjoni oma soovist alustada läbirääkimisi vastavalt sotsiaalpoliitika kokkuleppe artiklile 4;(8) 30. septembril 1998 sõlmisid nimetatud organisatsioonid kokkuleppe meremeeste tööaja kohta; nimetatud kokkuleppes esitatakse komisjonile ühine taotlus rakendada see kokkulepe nõukogu otsusega komisjoni ettepaneku põhjal vastavalt sotsiaalpoliitika kokkuleppe artikli 4 lõikele 2;(9) oma 6. detsembri 1994. aasta resolutsioonis — resolutsioon Euroopa Ühenduse sotsiaalpoliitika teatud aspektide kohta: panus ühenduse majanduslikku ja sotsiaalsesse lähenemisse [2] — palus nõukogu tööturu osapooltel kasutada võimalust sõlmida kokkuleppeid, sest tööturu osapooled on sotsiaalsele tegelikkusele ja sotsiaalsetele probleemidele lähemal;(10) käesolevat kokkulepet kohaldatakse meremeeste suhtes, kes töötavad kas eraisikule või avalik-õiguslikule isikule kuuluval merelaeval, mis on registrisse kantud mõne liikmesriigi territooriumil ning tavapäraselt tegeleb kaubandusliku meresõiduga;(11) kokkuleppe rakendamiseks kohane õigusakt on direktiiv asutamislepingu artikli 249 tähenduses; see on liikmesriikidele siduv saavutatava tulemuse seisukohalt, jättes nende valida vormi ja meetodid;(12) asutamislepingu artiklis 5 ettenähtud subsidiaarsus- ja proportsionaalsuspõhimõtte kohaselt ei suuda liikmesriigid käesoleva direktiivi eesmärke täielikult saavutada ning seetõttu võib neid paremini saavutada ühenduse tasandil; käesolev direktiiv ei lähe nimetatud eesmärkide saavutamiseks vajalikust kaugemale;(13) kokkuleppes kasutatud mõistete puhul, mida seal ei ole konkreetselt määratletud, lubab direktiiv liikmesriikidel need määratleda kooskõlas siseriikliku õiguse või praktikaga, nagu seda tehakse samalaadseid mõisteid kasutavate muude sotsiaalvaldkonna direktiivide puhul, tingimusel et kõnealused määratlused järgivad kokkuleppe sisu;(14) komisjon on koostanud ettepaneku direktiivi kohta vastavalt oma 20. mai 1998. aasta teatisele sotsiaalse dialoogi kohandamise ja edendamise kohta ühenduse tasandil, võttes arvesse allakirjutanute esindajastaatust ning kokkuleppe iga klausli seaduslikkust;(15) komisjon informeeris vastavalt oma 14. detsembri 1993. aasta teatisele sotsiaalpoliitika kokkuleppe kohaldamise kohta Euroopa Parlamenti ning majandus- ja sotsiaalkomiteed, saates neile direktiivi ettepaneku ja kokkuleppe teksti;(16) kokkuleppe rakendamine aitab kaasa asutamislepingu artikli 136 eesmärkide saavutamisele,ON VASTU VÕTNUD KÄESOLEVA DIREKTIIVI:Artikkel 1Käesoleva direktiivi eesmärk on jõustada meresõidusektoris tööturu osapooli esindavate organisatsioonide (ECSA ja FST) vahel 30. septembril 1998 sõlmitud kokkulepe meremeeste tööaja korralduse kohta, mille tekst on esitatud direktiivi lisas.Artikkel 2Miinimumnõuded1. Liikmesriigid võivad säilitada või kehtestada käesoleva kokkuleppe sätetest soodsamad sätted.2. Käesoleva direktiivi rakendamine ei õigusta töötajate üldise kaitstuse taseme alandamist direktiiviga reguleeritavas valdkonnas. See ei piira liikmesriikide ja/või tööturu osapoolte õigust kehtestada olukorra muutudes teistsuguseid juriidilisi, halduslikke või lepingulisi meetmeid kui need, mis kehtivad käesoleva direktiivi vastuvõtmise ajal, tingimusel et alati järgitakse direktiivis ettenähtud miinimumnõudeid.Artikkel 3Direktiivi ülevõtmine1. Liikmesriigid jõustavad käesoleva direktiivi järgimiseks vajalikud normid 30. juuniks 2002 või tagavad, et hiljemalt sel kuupäeval on tööturu osapooled kehtestanud vajalikud meetmed kokkuleppe teel, kusjuures liikmesriigid peavad võtma vajalikud meetmed, et tööturu osapooled saaksid igal ajal tagada käesolevas direktiivis ettenähtud tulemuste saavutamise. Liikmesriigid teatavad sellest viivitamata komisjonile.2. Kui liikmesriigid võtavad esimeses lõikes nimetatud normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 4AdressaadidDirektiiv on adresseeritud liikmesriikidele.Luxembourg, 21. juuni 1999Nõukogu nimeleesistujaL. Schomerus[1] EÜT L 307, 13.12.1993, lk 18.[2] EÜT C 368, 23.12.1994, lk 6.--------------------------------------------------LISAEuroopa kokkulepemeremeeste tööaja korralduse kohtaVõttes arvesse Euroopa Ühenduse asutamislepingule lisatud sotsiaalpoliitikat käsitlevale protokollile (nr 14) lisatud sotsiaalpoliitika kokkulepet, eriti selle artikli 3 lõiget 4 ja artikli 4 lõiget 2,ning arvestades, et:sotsiaalpoliitika kokkuleppe artikli 4 lõige 2 näeb ette, et ühenduse tasandil sõlmitud kokkuleppeid võib allakirjutanute ühisel taotlusel rakendada nõukogu otsusega komisjoni ettepaneku põhjal;käesolevaga esitavad allakirjutanud sellise taotluse,ON ALLAKIRJUTANUD KOKKU LEPPINUD JÄRGMISES:Klausel 11. Käesolevat kokkulepet kohaldatakse meremeeste suhtes, kes töötavad kas eraisikule või avalik-õiguslikule isikule kuuluval merelaeval, mis on registrisse kantud mõne liikmesriigi territooriumil ning tavapäraselt tegeleb kaubandusliku meresõiduga. Käesoleva kokkuleppe kohaldamisel peetakse kahe riigi registrisse kantud laeva registrisse kantuks selle riigi territooriumil, kelle lippu ta kannab.2. Kui käesoleva kokkuleppe kohaldamisel tekib kahtlus, kas laeva tuleks pidada merelaevaks või kaubandusliku meresõiduga tegelevaks laevaks käesoleva kokkuleppe tähenduses, otsustab selle küsimuse liikmesriigi pädev asutus. Konsulteerida tuleks reederite ja meremeeste organisatsioonidega.Klausel 2Käesolevas kokkuleppes kasutatakse järgmisi mõisteid:a) tööaeg – aeg, mille jooksul meremees on kohustatud tegema laeva heaks tööd;b) puhkeaeg – tööajaväline aeg; siia hulka ei loeta lühikesi vaheaegu;c) meremees – isik, kes töötab ükskõik kellena merelaeval, mille suhtes kehtib käesolev kokkulepe;d) reeder – laeva omanik või muu organisatsioon või isik, näiteks laeva valdaja või laevapereta prahtija, kes on võtnud endale laevaomanikult vastutuse laeva kasutamise eest ning kes sellist vastutust võttes on nõustunud endale võtma kõik sellega seotud ülesanded ja kogu vastutuse.Klausel 3Klausliga 5 ettenähtud piires määratakse kindlaks kas maksimaalne tööaeg, mida teataval ajavahemikul ei või ületada, või minimaalne puhkeaeg, mida teataval ajavahemikul tuleb anda.Klausel 4Meremehe tavaline tööajanorm põhineb üldjuhul kaheksatunnisel tööpäeval ühe puhkepäevaga nädala kohta ja vabade riigipühadega, ilma et eelöeldu piiraks klausli 5 kohaldamist. Liikmesriikidel võib olla menetlus selliste kollektiivlepingute lubamiseks või registreerimiseks, millega määratakse meremeeste tavaline tööaeg vähem soodsal alusel kui kõnealune norm.Klausel 51. Töö- või puhkeaega piiratakse kas:a) maksimaalse tööajaga, mis ei ületai) 14 tundi 24 tunnise ajavahemiku jooksul jaii) 72 tundi seitsmepäevase ajavahemiku jooksul,võib) minimaalse puhkeajaga, mis on vähemalti) kümme tundi 24 tunnise ajavahemiku jooksul jaii) 77 tundi seitsmepäevase ajavahemiku jooksul.2. Puhkeaega ei või jagada rohkem kui kaheks osaks, millest üks peab olema vähemalt kuue tunni pikkune, ning kahe järjestikuse puhkeaja vaheline aeg ei või olla üle 14 tunni.3. Ülevaatused, tuletõrje- ja päästepaadiharjutused ning siseriiklike seaduste ja määrustega ja rahvusvaheliste dokumentidega ettenähtud harjutused korraldatakse viisil, mis minimaalselt häirib puhkeaega ega põhjusta väsimust.4. Valveaja korral, kui meremees peab olema valmis tegutsema näiteks juhul, kui masinaruumis ei ole kedagi, tuleb meremehele anda piisavalt korvav puhkeaeg, kui tema tavalist puhkeaega on töölekutsumise tõttu häiritud.5. Kui lõigete 3 ja 4 suhtes puudub kollektiivleping või vahekohtuotsus või kui pädev asutus leiab, et kollektiivlepingu või vahekohtuotsuse sätted ei ole piisavad, määrab sellised sätted pädev asutus tagamaks, et asjaomased meremehed saaksid piisavalt puhata.6. Võttes vajalikul määral arvesse töötajate tervise ja ohutuse kaitse üldpõhimõtteid võib liikmesriikidel olla siseriiklikke seadusi, määrusi või menetlusi, mille kohaselt pädev asutus lubab või registreerib kollektiivlepinguid, mis näevad ette erandeid lõigetes 1 ja 2 sätestatud piirangutest. Võimaluse korral järgivad sellised erandid kehtestatud norme, kuid võivad arvestada sagedasemaid või pikemaid puhkeperioode või korvavat puhkeaega, mida antakse vahiteenistuses osalevatele meremeestele või lähisõidulaeval töötavatele meremeestele.7. Kergesti juurdepääsetavasse paika kinnitatakse laeva tööaja korraldust kajastav tabel, milles on näidatud iga teenistuskoha kohta vähemalt:a) töötamise ajakava merel ja sadamas ningb) maksimaalne tööaeg või minimaalne puhkeaeg, mis on ette nähtud liikmesriigis kehtivate seaduste, määruste või kollektiivlepingutega.8. Lõikes 7 nimetatud tabel koostatakse standardvormis laeva töökeeles või töökeeltes ja inglise keeles.Klausel 6Öötööd ei või teha ükski alla 18aastane meremees. Käesoleva klausli kohaldamisel tähendab "öö" vähemalt üheksa järjestikuse tunni pikkust ajavahemikku, sealhulgas aega keskööst kella viieni hommikul. Käesolevat sätet ei pea kohaldama juhul, kui see kahjustaks kehtestatud programmide ja ajakavade kohast 16–18aastaste noorte meremeeste koolitust.Klausel 71. Laeva kaptenil on õigus nõuda meremehelt töötundide tegemist, mis on vajalikud laeva, laeval olevate isikute või lasti ohutuse huvides või teiste merehädas olevate laevade või isikute abistamiseks.2. Lõike 1 kohaselt võib kapten peatada töö- või puhkeajagraafiku kohaldamise ning nõuda meremehelt töötundide tegemist, mis on vajalikud normaalse olukorra taastamiseks.3. Võimalikult kiiresti normaalse olukorra taastumise järel tagab kapten, et graafikujärgsel puhkeajal töötanud meremeestele antakse piisav puhkeaeg.Klausel 81. Meremeeste päevane töö- või puhkeaeg registreeritakse, et võimaldada jälgida klausli 5 sätete täitmist. Meremehele antakse tema kohta käiv registri väljavõte, mille kinnitavad kapten või kapteni volitatud isik ja kõnealune meremees.2. Määratakse kindlaks sellise registri pidamise kord laeval, kaasa arvatud sissekannete tegemise sagedus. Meremeeste töö- või puhkeaja registri vormi kehtestamisel võetakse arvesse kasutada olevaid rahvusvahelisi juhiseid. Vorm kehtestatakse klausli 5 lõikes 8 ettenähtud keeles.3. Käesoleva kokkuleppega seotud asjakohaste siseriiklike õigusaktide ja asjakohaste kollektiivlepingute koopiaid hoitakse laevas laevaperele kergesti kättesaadavas kohas.Klausel 9Klauslis 8 nimetatud registreid kontrollitakse ja kinnitatakse sobivate ajavahemike järel, et jälgida töö- või puhkeaega reguleerivate sätete täitmist, millega on jõustatud käesolev kokkulepe.Klausel 101. Mehitustaseme määramisel, kinnitamisel või läbivaatamisel tuleb arvestada vajadust võimalikult vältida või vähendada ületunnitööd, et tagada piisav puhkamine ja piirata väsimust.2. Kui registritest või muust tõendusmaterjalist nähtub töö- ja puhkeaega reguleerivate sätete rikkumine, võetakse tulevaste rikkumiste vältimiseks meetmeid, kaasa arvatud vajaduse korral laeva mehitamise läbivaatamine.3. Kõik laevad, mille suhtes käesolevat kokkulepet kohaldatakse, peavad olema piisavalt, ohutult ja tõhusalt mehitatud vastavalt pädeva asutuse väljaantud ohutu mehitamise tunnistusele või sellega samaväärsele dokumendile.Klausel 11Laeval ei või töötada alla 16aastasi isikuid.Klausel 12Reeder varustab kaptenit käesoleva kokkuleppe järgsete kohustuste täitmiseks vajalike ressurssidega, kaasa arvatud laeva nõuetekohase mehitamisega seotud kohustused. Kapten teeb kõik vajaliku tagamaks, et käesolevast kokkuleppest tulenevaid meremeeste töö- ja puhkeajaga seotud nõudeid täidetakse.Klausel 131. Kõigil meremeestel peab olema tunnistus, mis kinnitab nende sobivust tööks, mille tegemiseks merel nad on tööle võetud.Tervisekontrolli laad ja arstitõendil kajastatavad andmed määratakse kindlaks pärast konsulteerimist asjaomaste meremeeste ja reederite organisatsioonidega.Kõik meremehed peavad läbima korrapärase tervisekontrolli. Vahiteenistuses osalevad meremehed, kellel on terviseprobleeme, mis arsti väljastatud tõendi kohaselt on tekkinud öötöö tõttu, viiakse võimaluse korral üle neile sobivale päevasele tööle.2. Lõikes 1 nimetatud tervisekontroll peab toimuma tasuta ning arstisaladust hoides. Sellist tervisekontrolli võib teha riikliku tervishoiusüsteemi raames.Klausel 14Reederid esitavad pädevatele siseriiklikele asutustele nende nõudmisel informatsiooni vahiteenistuses osalevate ja teiste öötööd tegevate meremeeste kohta.Klausel 15Meremeeste ohutust ja tervist tuleb kaitsta nende töö laadi kohaselt. Päeva- ja ööajal töötavate meremeeste puhul peavad olema kättesaadavad ühesugused kaitse- ja ennetusteenused või -võimalused.Klausel 16Kõigil meremeestel on õigus saada iga-aastast tasulist puhkust vähemalt neli nädalat või alla aastase töötamise korral proportsionaalselt töötatud ajaga vastavalt siseriiklike õigusaktide ja/või praktikaga kehtestatud tingimustele sellise puhkuse saamise õiguse ja andmise kohta.Minimaalset iga-aastast tasulist puhkust ei või asendada hüvitise maksmisega, välja arvatud juhul, kui töösuhe lõpetatakse.Brüssel, 30. september 1998Euroopa Liidu Transporditööliste Ametiühingute Liit (FST)Euroopa Ühenduse Reederite Ühing (ECSA)--------------------------------------------------

Summary:
Meremeeste tööaeg
Meremeeste tööaeg
 
KOKKUVÕTE:
direktiiv 1999/63/EÜ – kokkulepe meremeeste tööaja korralduse kohta
MIS ON DIREKTIIVI EESMÄRK?
Selle õigusaktiga kehtestatakse kokkulepe meremeeste* tööaja kohta, mille sõlmisid Euroopa Ühenduse Reederite* Ühing ja Euroopa Liidu Transporditööliste Ametiühingute Liit 30. septembril 1998. Selles võetakse arvesse Rahvusvahelise Tööorganisatsiooni 2006. aasta meretöönormide konventsiooni seoses meremeeste tööajaga.
PÕHIPUNKTID
Õigusakti peavad järgima kõik eraisikule või avalik-õiguslikule isikule kuuluvad merelaevad, mis on kantud registrisse mõnes Euroopa Liidu (EL) liikmesriigis ja tavapäraselt tegelevad kaubandusliku meresõiduga. Direktiiviga nähakse ette maksimaalne tööaeg või minimaalne puhkeaeg kindla ajavahemiku jooksul. Tööaeg:töötaja tööaja üldine norm on kaheksa tundi päevas ühe puhkepäevaga ja vabade riigipühadega;tööaeg ei tohi ületada 14 tundi 24-tunnise ajavahemiku jooksul ega 72 tundi seitsmepäevase ajavahemiku jooksul. Puhkeaeg:see peab olema vähemalt kümme tundi 24-tunnise ajavahemiku jooksul ja 77 tundi seitsmepäevase ajavahemiku jooksul;seda ei või jagada rohkem kui kaheks osaks, millest üks peab olema vähemalt kuue tunni pikkune;kahe järjestikuse puhkeaja vaheline aeg ei või olla üle 14 tunni;ülevaatused, tuletõrje- ja päästepaadiharjutused tuleb korraldada viisil, mis häirib minimaalselt puhkeaega ega põhjusta väsimust;puhkeajal tööle kutsutud meremehed peavad saama piisava hüvitise. Meremeeste igapäevase töö- ja puhkeaja kohta tuleb pidada arvestust. Öösel* ei tohi töötada ükski alla 18-aastane meremees, kuigi on lubatud mõningad erandid. Alla 18-aastaste töölevõtmine, kaasamine või töötamine ei ole lubatud, kui see võib ohustada nende tervist ja turvalisust. Vajaduse korral on laeva kaptenil õigus nõuda meeskonnalt töötamist, et tagada laeva, laeval olevate isikute, lasti või merehädaliste ohutus. Laeva tööaja korralduse üksikasjad ja õigusakti sätted peavad olema välja pandud ning kättesaadavad. Mehitustase peab võimaldama vältida või vähendada ületunnitööd, et tagada piisav puhkamine ja piirata väsimust. Igal meremehel:peab olema arstitõend, mis kinnitab tema meditsiinilist sobivust tööks merel – direktiivis sätestatakse sellise tõendi üksikasjad, sealhulgas väljaandmise eeskirjad, kehtivus ja tervisekontrolli laad. Lubatud on mõningad erandid;on õigus saada iga-aastast tasulist puhkust, mida arvestatakse minimaalselt 2,5 päeva iga alusel töötatud kuu kohta ja proportsionaalselt mittetäielike kuude kohta. Liikmesriigid võivadlubada teatavatel tingimustel erandeid ettenähtud töö- ja puhkeajast;kohaldada meremeestele direktiiviga võrreldes soodsamaid, kuid mitte ebasoodsamaid tingimusi.Direktiivi 1999/63/EÜ muudatusedDirektiivi muudeti direktiiviga 2009/13/EÜ pärast meretöönormide konventsiooni allkirjastamist 2006. aastal. Pärast 2014. aastal tehtud muudatusi meretöönormide konventsioonis muudeti direktiivi 2009/13/EÜ omakorda direktiiviga (EL) 2018/131, mis käsitleb meremeeste õigusi välismaistes sadamates hülgamise korral ning sisaldab ajakohastatud eeskirju kodumaale tagasisõidu, finantstagatise ja laevaomanike vastutuse kohta.Seonduvad õigusaktid
Direktiivi täitmist käsitlevad eraldi õigusaktid, nagu direktiiv 1999/95/EÜ, mis käsitleb tööaja täitmist ELi sadamates peatuvatel laevadel, ja direktiiv 2013/54/EL meretöönormide konventsiooni üldise järgimise ja jõustamise kohta (vt. kokkuvõte).
MIS AJAST DIREKTIIVI KOHALDATAKSE?
Direktiivi kohaldatakse alates 22. juulist 1999 ning see pidi liikmesriikides jõustuma 30. juuniks 2002.
TAUST
Meremeeste töö eripära seisneb selles, et nad jäetakse tööaja korraldust käsitleva direktiivi 2003/88/EÜ (vt kokkuvõte) kohaldamisalast välja ja vajavad eraldi eeskirju. LisateaveTöötingimused – valdkonna tööaeg (Euroopa Komisjon)
PÕHIMÕISTED
Meremees. Isik, kes töötab ükskõik kellena merelaeval.
Reeder. Laeva omanik või muu organisatsioon või isik, näiteks laeva valdaja või laevapereta prahtija, kes on võtnud endale vastutuse.
Öö. Vähemalt üheksa tunni pikkune ajavahemik, sealhulgas aeg keskööst kella viieni hommikul.
PÕHIDOKUMENT
Nõukogu 21. juuni 1999. aasta direktiiv 1999/63/EÜ, milles käsitletakse Euroopa Ühenduse Reederite Ühingu (ECSA) ja Euroopa Liidu Transporditööliste Ametiühingute Liidu (FST) sõlmitud kokkulepet meremeeste tööaja korralduse kohta – Lisa „Euroopa kokkulepe meremeeste tööaja korralduse kohta“ (ELT L 167, 2.7.1999, lk 33–37)
Direktiivi 1999/63/EÜ hilisemad muudatused on algdokumenti lisatud. Käesoleval konsolideeritud versioonil on üksnes dokumenteeriv väärtus.
SEONDUVAD DOKUMENDID
Euroopa Parlamendi ja nõukogu 20. novembri 2013. aasta direktiiv 2013/54/EL 2006. aasta meretöönormide konventsiooni järgimise ja täitmise tagamisega seotud lipuriigi kohustuste kohta (ELT L 329, 10.12.2013, lk 1–4).
Nõukogu 16. veebruari 2009. aasta direktiiv 2009/13/EÜ, c (ETF) sõlmitud kokkulepet 2006. aasta meretöönormide konventsiooni kohta ja muudetakse direktiivi 1999/63/EÜ (ELT L 124, 20.5.2009, lk 30–50)
Vt konsolideeritud versioon.
Euroopa Parlamendi ja nõukogu 13. detsembri 1999. aasta direktiiv 1999/95/EÜ, milles käsitletakse meremeeste tööaega reguleerivate sätete täitmist ühenduse sadamates peatuvatel laevadel (ELT L 14, 20.1.2000, lk 29–35)
Viimati muudetud: 10.12.2021